CELEX: 62019TN0629
Language: lv
Date: 2019-09-20 00:00:00
Title: Lieta T-629/19: Prasība, kas celta 2019. gada 20. septembrī – L. Oliva Torras/EUIPO – Mecánica del Frío (Sakabes ierīces transportlīdzekļiem)

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/77
            
         
      Prasība, kas celta 2019. gada 20. septembrī – L. Oliva Torras/EUIPO – Mecánica del Frío (Sakabes ierīces transportlīdzekļiem)
      (Lieta T-629/19)
      (2019/C 399/96)
      Valoda, kādā sagatavots prasības pieteikums – spāņu
      
         Lietas dalībnieki
      
      
         Prasītāja: L. Oliva Torras, SA (Manresa, Spānija) (pārstāve: E. Sugrañes Coca, advokāte)
      
         Atbildētāja: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Mecánica del Frío, SL (Cornellá de Llobregat, Spānija)
      
         Informācija par procesu EUIPO
         
      
      
         Strīdus dizainparauga īpašniece: otra procesa EUIPO Apelācijas padomē dalībniece
      
         Attiecīgais strīdus dizainparaugs: Kopienas dizainparaugs (Sakabes ierīces transportlīdzekļiem) – Kopienas dizainparaugs Nr. 2217 588–0004
      
         Apstrīdētais lēmums: EUIPO Apelācijas trešās padomes 2019. gada 10. jūlija lēmums lietā R 1399/2017-3
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  saistībā ar spēkā neesamības atzīšanas pamatu tiek lūgts apstiprināt Apelācijas padomes šajā jautājumā izdarītos secinājumus un atļaut spēkā neesamības atzīšanas procesu, kas balstīts uz Kopienas dizainparauga spēkā neesamības pamatiem atbilstoši katram no Regulas par Kopienas dizainparaugiem 4.–9. pantā paredzētajiem “aizsardzības iegūšanas nosacījumiem”;
               
            
                  —
               
               
                  saistībā ar agrāku publikāciju, ar kuru ir pamatoti apgalvojumi par novitātes un individuāla rakstura neesamību, tiek norādīts, ka Anulēšanas nodaļas un Apelācijas padomes veiktais salīdzinājums, kas balstās tikai uz A bildi (katalogā ietvertais digitālais attēls), ir nepareizs, un tiek lūgts, lai salīdzinājumā tiktu ņemti vērā visi iesniegtie pierādījumi un konkrētie attiecīgās lietas apstākļi;
               
            
                  —
               
               
                  runājot par būtību, tiek apgalvota Kopienas dizainparauga novitātes neesamība. Tiek lūgts to atzīt par spēkā neesošu, jo tas ir gandrīz identisks prasītājas tirgū laistajam dizainparaugam un tādējādi veido praktiski identisku tā imitāciju bez atļaujas. Līdz ar to apstrīdētājam Kopienas dizainparaugam trūkst novitātes, kas ir nepieciešamais nosacījums aizsardzības iegūšanai ar Kopienas dizainparauga reģistrāciju;
               
            
                  —
               
               
                  runājot par būtību, tiek apgalvota Kopienas dizainparauga individuālā rakstura neesamība. Tiek lūgts apstrīdēto dizainparaugu atzīt par spēkā neesošu individuālā rakstura neesamības dēļ salīdzinājumā ar L. Oliva Torras, S.A. agrāk izplatītājiem dizainparaugiem, ņemot vērā nelielu autora brīvības pakāpi, ko nosaka detaļas, kas jāpiestiprina konkrētam transportlīdzekļa dzinējam, tehniskā funkcionalitāte, informētā lietotāja iezīmes un salīdzināto detaļu līdzības;
               
            
                  —
               
               
                  runājot par būtību, tiek apgalvots, ka pastāv pamats izslēgšanai no Kopienas dizainparauga aizsardzības atbilstoši Regulas par Kopienas dizainparaugiem 8. pantam. Tiek lūgts apstrīdēto dizainparaugu atzīt par spēkā neesošu tāpēc, ka uz to attiecas 8. panta 1. un 2. punktā noteiktais aizliegums, jo dizainparauga izskatu nosaka vienīgi tā tehniskā funkcija, un atzīt par spēkā neesošu tādēļ, ka uz to attiecas absolūtais Regulas par Kopienas dizainparaugiem 4. pantā paredzētais aizliegums, jo tas ir kompleksa ražojuma sastāvdaļa;
               
            
                  —
               
               
                  runājot par būtību, tiek apgalvots, ka Kopienas dizainparaugs ir pretrunā Regulas par Kopienas dizainparaugiem 9. pantam. Tiek lūgts apstiprināt Apelācijas padomes lēmumu šajā jautājumā;
               
            
                  —
               
               
                  tiek lūgts lemt atbilstoši Vispārējās tiesas Reglamenta 134. panta “Tiesāšanās izdevumu atlīdzināšanas vispārīgie noteikumi” 1. punktam, saskaņā ar kuru lietas dalībniekam, kuram nolēmums ir nelabvēlīgs, piespriež atlīdzināt tiesāšanās izdevumus, ja to ir prasījis lietas dalībnieks, kuram nolēmums ir labvēlīgs;
               
            
                  —
               
               
                  saskaņā ar Vispārējās tiesas Reglamenta 68. pantu šis lietas dalībnieks lūdz apvienot šo lietu ar lietu T-100/19, kurā šis lietas dalībnieks bija iesniedzis lūgumu rīkot procesa mutvārdu daļu un kurā lēmums par minēto lūgumu vēl nav pieņemts. Saskaņā ar minēto 68. pantu vairākas lietas ar identisku priekšmetu jebkurā laikā pēc Vispārējās tiesas ierosmes vai kādas puses pieteikuma var to saistības dēļ tikt apvienotas alternatīvi vai kumulatīvi tiesvedības rakstveida vai mutvārdu daļā vai galīgā nolēmuma taisīšanai.
               
            
         Izvirzītie pamati:
      
      Padomes Regulas (EK) Nr. 6/2002 4.–9. un 61. panta pārkāpums.